**LIDL POSTAVLJA NOVE STANDARDE ZA ODGOVORNO KORIŠĆENJE VODE U PROIZVODNJI VOĆA I POVRĆA**

**Kompanija Lidl Srbija je od samog početka svog poslovanja posvećena održivom upravljanju resursima u poljoprivredi, a među kojima je i voda, te će upravo iz tog razloga, jedini savremeni diskontni lanac u Srbiji, do februara 2026. godine, stopostotno sertifikovati svoj asortiman voća i povrća poreklom iz visokorizičnih država, uključujući Španiju, Egipat, Grčku i Italiju, prema priznatim standardima o odgovornom korišćenju vode. Očuvanje resursa je jedna od šest fokus tema koje Lidl promoviše kao deo svoje međunarodne CSR strategije „Za bolje sutra".**

Sve učestalije suše i poplave na globalnom nivou ukazuju na važnost odgovornog korišćenja vode kao jednog od najdragocenijih resursa. Prehrambena industrija je posebno relevantna u ovom kontekstu, budući da je poljoprivreda odgovorna za 70 procenata globalne potrošnje vode. Zbog toga se Lidl, zajedno sa svojim partnerima u lancu snabdevanja, obavezao na odgovorno korišćenje vode.

Cilj Lidla je da do februara 2026. godine, svi proizvođači voća i povrća iz visokorizičnih zemalja budu sertifikovani prema priznatim standardima o odgovornom korišćenju vode. Pomoću alata za procenu rizika vezanih za vodu,“ WWF water risk filter“, Lidl se fokusira na devet država: Španija, Italija, Grčka, Portugal, Egipat, Maroko, Izrael, Čile i Južna Afrika.

„*Lidl Srbija se nalazi među 31 Lidl zemljom koje su se obavezale na uspostavljanje strategije za odgovorno korišćenje vode, čime želimo da postavimo nove standarde za održivo upravljanje vodom u našoj industriji*“, **objašnjava Dragan Čigoja, generalni direktor Lidla Srbija,** dodajući da Lidl kao kupac hrane koja zahteva velike količine vode, ima posebnu odgovornost i pionirsku ulogu u ovim nastojanjima*. „Uvereni smo da naši napori u oblasti voćarstva i povrtarstva mogu pružiti vredan doprinos dugoročnoj zaštiti vodnih resursa širom sveta*."

U konkretnoj primeni, Lidl podržava priznate SEAL inicijative i istovremeno postavlja minimalne standarde za održive prakse proizvodnje u vezi s odgovornim korišćenjem vode. Lidl se vodi i standardima za vodu „Basket of Water“ Inicijative za održivost voća i povrća (Sustainability Initiative Fruit and Vegetables). To uključuje GLOBALG.A.P. SPRING standard („Održivi program za navodnjavanje i korišćenje podzemnih voda“) koji sadrži niz kriterijuma za procenu održivog upravljanja vodom na farmama i poljoprivrednim posedima. Pored toga, kao član stejkholder inicijative „Savez za vodu“, Lidl podržava zajedničke projekte u vezi slivova čiji su vodotokovi na viskom nivou ugroženosti.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 67 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)